**Likumprojekta “Grozījumi Elektroenerģijas tirgus likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Elektroenerģijas tirgus likumā” (turpmāk – likumprojekts) mērķis ir pārņemt divu Eiropas Savienības (turpmāk – ES) tiesību aktu nosacījumus – Eiropas Parlamenta un Padomes 2019.gada 5.jūnija direktīvu Nr.2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (turpmāk – Direktīva 2019/944), kā arī Eiropas Parlamenta un Padomes 2018.gada 11.decembra direktīvu (ES) 2018/2001 par no atjaunojamajiem energoresursiem iegūtas enerģijas izmantošanas veicināšanu (turpmāk – Direktīva (ES) 2018/2001). Vienlaikus likumprojekts paredz pilnveidot esošo regulējumu attiecībā uz elektroenerģijas tirgu, aktualizējot novecojušās un situācijai neatbilstošās normas. Papildus likumprojektā ietvertas normas, kas ļaus elektroenerģijas pārvades sistēmas operatoram ieviest pārrobežu pārvades tarifu elektroenerģijas tirdzniecībā ar trešajām valstīm.Likumprojekts paredz izcelsmes apliecinājumu par saražotās elektroenerģijas daudzumu (turpmāk – izcelsmes apliecinājums) izsniegšanas procesa regulējuma pilnveidošanu, kā arī elektroenerģijas neto uzskaites sistēmas pilnveidošanu un papildināšanu ar neto norēķinu sistēmu.Likumprojekta paredzētais spēkā stāšanās datums ir 2021.gada 1.decembris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir sagatavots pēc Ekonomikas ministrijas iniciatīvas, lai pārņemtu divu direktīvu nosacījumus un pilnveidotu nacionālo elektroenerģijas tirgus regulējumu, tostarp ieviešot arī prasības, kas izriet no Ministru kabineta 2019.gada 13.augusta sēdes protokola Nr.34, 56.§, 2.punkta, kā arī pamatojoties uz Ministru kabineta 2020.gada 4.februāra rīkojumu Nr.46 “Par Latvijas Nacionālo enerģētikas un klimata plānu 2021.-2030.gadam” (rīcībpolitikas īstenošanas H.6 pasākums un 4. rīcības virziens (4.2. pasākums)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pārņemot Direktīvas 2019/944 prasības, Likumprojekts precizē virkni esošas elektroenerģijas jomas definīcijas, lai salāgotu redakcijas, piemēram, attiecībā uz balansēšanu un tai pakārtotajām definīcijām, vienlaikus konceptuāli nemainot balansēšanas principus.Kā jauns aspekts Likumprojektā tiek iekļautas definīcijas un piederības tiesības attiecībā uz elektroenerģijas uzkrātuvēm. Būtiski, ka gan sadales, gan pārvades sistēmas operatoram var piederēt elektroenerģijas uzkrātuve tikai pie konkrētiem nosacījumiem un ar Sabiedrisko pakalpojumu regulēšanas komisijas (turpmāk – Regulators) atļauju, tādējādi neierobežojot konkurenci un iespējas tirgus dalībniekiem iesaistīties uzkrātuvju veidošanā. Direktīva 2019/944 konceptuāli ir vērsta uz patērētāju lomas stiprināšanu, arī Direktīva 2018/2001 skar šo jomu, tādējādi arī nacionālajā regulējumā ienāk tādi jauni jēdzieni kā **aktīvais lietotājs, no atjaunojamajiem energoresursiem iegūtas elektroenerģijas pašpatērētājs, kopīgi darbojoši no atjaunojamajiem energoresursiem iegūtas enerģijas pašpatērētāji, atjaunojamo energoresursu pirkuma līgums, elektroenerģijas energokopiena, elektroenerģijas kopīgošana un elektroenerģijas kopīgošanas līgums**. Likumprojektā ir salāgotas abu direktīvu normas, savstarpēji mēģinot savienot jēdzienus, lai veidotu vienotu darbības modeli. Piemēram, no atjaunojamajiem energoresursiem iegūtas elektroenerģijas pašpatērētājs un kopīgi darbojoši no atjaunojamajiem energoresursiem (turpmāk - AER) iegūtas enerģijas pašpatērētāji, kas ir Direktīvas 2018/2001 jēdzieni, tiek ietverti kā aktīvā lietotāja paveidi, kas savukārt ir Direktīvas 2019/944 jēdziens. Direktīvā 2019/944 lietotais *electricity sharing* jēdziens ir ir latviski tulkots kā kopīgošana, ieviešot galveno principu kā elektroenerģijas energokopienas biedri un kopīgi darbojoši no AER iegūtas enerģijas pašpatērētāji var dalīties jeb kopīgot savu saražoto elektroenerģiju ar citiem elektroenerģijas energokopienas biedriem vai tai pašā ēkā vai daudzīvokļu namā dzīvojošiem kopīgi darbojošiem no AER iegūtas enerģijas pašpatērētājiem. Likumprojekts “Grozījumi Enerģētikas likumā” ievieš jēdzienus energokopiena un atjaunojamo energoresursu kopiena, kuri izriet no Direktīvas (ES) 2018/2001. Savukārt Direktīvā 2019/944 lietotais jēdziens iedzīvotāju energokopiena skaidrības labad Likumprojektā aizvietots ar jēdzienu elektroenerģijas energokopiena, tādējādi loģiskāk izdalot abu energokopienu veidus, vienlaikus nemainot to būtību. Uz elektroenerģijas energokopienām attiecas arī likumprojektā “Grozījumi enerģētikas likumā” noteiktās vispārējās prasības energokopienām. Saskaņā ar Direktīvu 2019/944, Likumprojektā ietvertas arī jaunas normas (20.1 pantā), kas palīdzēs elektroenerģijas lietotājiem labāk orientēties elektroenerģijas tirgotāju piedāvājumos, proti, tiks izveidots nacionāls **elektroenerģijas cenu salīdzināšanas rīks**, ko veidos un uzturēs AS “Sadales tīkls”, bet uzraudzīs Regulators. Šis rīks neliedz citiem jau tirgū esošiem salīdzināšanas instrumentiem turpināt darboties un izpildot noteiktos kritērijus arī saņemt Regulatora apliecinājumu, ka attiecīgais rīks atbilst visām prasībām.Atbilstoši Direktīvā 2019/944 noteiktajiem pārvades sistēmas operatora pienākumiem, arī Likuma 13.panta sestā daļā tiek papildināts, ka pārvades sistēmas operators atbild arī par **pārvades sistēmas digitalizāciju**, kas būtībā notiek jau šobrīd plānojot un attīstot jauno elektroenerģijas pārvades infrastruktūru un kopumā plānojot sistēmas darbību, tādējādi operatoram netiek uzlikti konceptuāli jauni pienākumi.Likumprojektā tiek svītrotas atsauces uz **elektroenerģijas sistēmas īpašnieku**, ņemot vērā, ka 2020.gada sākumā elektroenerģijas pārvades tīkla aktīvi - elektropārvades līnijas, apakšstacijas un ar tiem saistītie nekustamie īpašumi - tika nodoti no AS “Latvijas elektriskie tīkli” pārvades sistēmas operatora īpašumā, tādējādi regulējumā vairs nav jāizdala atsevišķs pārvades tīklu īpašnieks (Grozījumi likuma 12.,16.,43., 47. pantā un V1 nodaļā.)Ievērojot Ministru kabineta 2019.gada 13. augusta sēdes protokola Nr.34, 56.§, 2.punktu, Likumprojekts precizē 16.1 pantu, nosakot, ka elektroenerģijas tirdzniecībai ar trešajām valstīm ir piemērojams **pārrobežu elektroenerģijas pārvades tarifs**, kas kompensēs pārvades sistēmas operatora izdevumus.Likumprojekta 1.panta otras daļas 2.punktā tiek grozīts **aizsargāta lietotāja termins** pielāgojot to spēkā esošajai likumdošanai, jo 2020.gada 24.novembrī Saeima pieņēma likumu “Grozījumi Sociālo pakalpojumu un sociālās palīdzības likumā” (turpmāk – likums) (Nr.824/Lp13) (stājas spēkā 2021.gada 1.janvārī), kas paredz, ka, sākot ar 2021.gada 1.janvāri, Sociālo pakalpojumu un sociālās palīdzības likumā termins “ģimene (persona)” tiek aizstāts ar terminu “mājsaimniecība”.Likumprojekts tiek papildināts ar **apakšlietotāja definīciju**, kura līdz šim ir bijusi noteikta tikai zemākas nozīmes normatīvajā aktā Ministru kabineta 2014.gada 21.janvāra noteikumos Nr.50 "Elektroenerģijas tirdzniecības un lietošanas noteikumi". Elektroenerģijas sistēmā šobrīd ir salīdzinoši liela galalietotāju daļa, kam ir liegta iespēja piedalīties elektroenerģijas tirgū un brīvi izvēlēties elektroenerģijas tirgotāju, jo šiem lietotājiem elektroenerģijas piegādi nodrošina cits galalietotājs (pa saviem iekšējiem elektrotīkliem). Galalietotāja – apakšlietotāja attiecības veidojas tirdzniecības centros, daudzdzīvokļu ēkās ar kopēju komercuzskaiti, privātmāju ciematos u.c. līdzīgās situācijās. Definīcijas ieviešana un ar to saistīta regulējuma noteikšana ir solis virzienā, lai pārskatāmā termiņā nodrošinātu apakšlietotājiem iespēju vienlīdz efektīvi kā galalietotājiem piedalīties elektroenerģijas tirgū ar vienlīdzīgiem elektroenerģijas uzskaites apstākļiem (precizitāti, iespēju izvērtēt patēriņu un tā vēsturi atbilstoši nebalansa norēķinu perioda intervālam).Likumprojektā tiek precizēta **tiešās līnijas definīcija**, ievērojot, ka Direktīvā 2019/944 tiek lietots termins "izolēts" nevis "savrups" un abiem vārdiem ir semantiski dažāda jēga un var rasties neprecīzas interpetācijas par tiešās līnijas konceptu. Tādējādi definīcija arī paplašināta, lai būtu nepārprotami skaidrs, ka atbilstoši ES prasībām, tiešo līniju nevar izmantot elektroenerģijas piegādei no sadales vai pārvades tīkla.Likumprojektā precizēts, ka sadales sistēmas operators var slēgt līgumus ar tirgus dalībniekiem ar **distances saziņas līdzekļiem** (piemēram, lai galalietotājs spētu noslēgt lūgumu caur sadales sistēmas operatora tiešsaistes sistēmu), vienlaikus nosakot, ka pārvades sistēmas operators līgumus slēdz tikai **rakstveidā** (tas ietver arī elektroniski parakstītus līgumus), ņemot vērā pārvades sistēmas operatora līgumu komplicētību un to ietekmi uz energoapgādes kopējo drošumu.Likumprojektā tiek precizētas **elektroenerģijas pārvades un sadales definīcijas**, paredzot, ka tā ir ne tikai elektroenerģijas transportēšana, bet arī jaudas nodrošināšana, kas lietotājam nodrošina iespēju jebkurā brīdī saņemt nepieciešamo elektroenerģiju no publiskā elektrotīkla. Tas jau šobrīd ir atspoguļots arī sistēmas pakalpojumu tarifos, kuri ir veidoti no divām komponentēm - pastāvīgās (maksa par pieslēguma nodrošināšanu / maksa par IAA strāvas lielumu / maksa par atļauto slodzi) un mainīgās (maksa par elektroenerģijas piegādi, kas atkarīga no piegādātās elektroenerģijas apjoma) komponentes.Lai novērstu situācijas, kur potenciālie elektroenerģijas ražošanas iekārtu ieviesēji neuzņemas atbildību par sistēmas operatoru izsniegtajiem pieslēguma ierīkošanas tehniskajiem noteikumiem un rezervē ilgstoši tīkla jaudas bez faktiska pieslēguma izbūves, ar likuma 8.panta otro daļu tiks noteikts, ka sistēmas operators varēs noteikt arī **drošības naudas** apmēru, kas pieslēguma ierīkotājiem būs jāiemaksā pirms tehnisko noteikumu saņemšanas no sistēmas operatora Likuma 9.pants tiek papildināts ar 1.1 un 1.2 daļām,lai efektīvāk noteiktu elektroenerģijas sistēmas operatoru un sistēmas dalībnieku darbības un pienākumus, kad elektroenerģijas sistēmā ir novirze no normāla stāvokļa, kā rezultātā iestājusies **trauksmes, ārkārtas, atslēguma vai atjaunošanas stāvokļa situācija**.**Izcelsmes apliecinājumu izsniegšana**Elektroenerģijas tirgus likuma (turpmāk – Likums) 29.2 panta redakcija, kas stājās spēkā 2020.gada 1.decembrī, paredz Latvijas izcelsmes apliecinājumu sistēmas pilnveidošanu un integrēšanu vienotajā Eiropas Enerģijas sertifikācijas izcelsmes apliecinājumu sistēmā (EECS – European Energy Certificate System). Elektroenerģijas izcelsmes apliecinājumu aprite un tirdzniecība vienotā Eiropas tirgū ir iespējama, pateicoties brīvprātīgai Eiropas Enerģijas sertifikācijas izcelsmes apliecinājumu sistēmai, kurai pievienojušās jau 20 Eiropas dalībvalstis. Jaunā regulējuma ieviešanas gaitā ir konstatēta nepieciešamība veikt papildu grozījumus Likuma 29.2 pantā. Tādējādi likumprojekta 22. pants paredz šādus grozījumus Likuma 29.2 pantā:* Likuma 29.2 pantā tiek veikti tehniski precizējumi, nosakot, ka izcelsmes apliecinājumu var saņemt par saražotās un sistēmas operatora tīklā nodotās elektroenerģijas daudzumu, lai pārliecinātos par saražotās elektroenerģijas apjoma pamatotību;
* lai definētu nepieciešamo informāciju izcelsmes apliecinājuma saņemšanai, kā arī iestādi, kurai tā ir jāiesniedz, Likuma 29.2 panta (2) daļa tiek papildināta, paredzot, ka pārvades sistēmas operators savā mājaslapā internetā publicē informāciju par prasībām, kuras jāizpilda, un iesniedzamajiem dokumentiem;
* lai sekmētu Likuma 29.2 panta (8) daļā noteiktā pienākuma izpildi, Likuma 29.2 panta (8) daļa tiek papildināta ar izpildes termiņu;
* lai nepārprotami definētu izcelsmes apliecinājumu saņēmēju loku, Likuma 29.2 pants tiek papildināts ar (4) daļu, nosakot, ka izcelsmes apliecinājumu var saņemt elektroenerģijas ražotājs, kurš elektroenerģijas ražošanai izmanto atjaunojamos energoresursus vai augstas efektivitātes koģenerāciju un kurš neizmanto šā likuma 28., 28.1, 29., 30. pantā vai pārejas noteikumu 52. punktā minētās tiesības, aktīvais lietotājs vai elektroenerģijas kopiena, kura ir reģistrējusi elektroenerģijas ražošanas iekārtu pārvades sistēmas operatora uzturētajā izcelsmes apliecinājumu reģistrā saskaņā ar Eiropas Enerģijas sertifikācijas izcelsmes apliecinājumu sistēmas prasībām un kura elektroenerģijas ražošanai izmanto atjaunojamos energoresursus, un publiskais tirgotājs. Vienlaikus spēkā esošā Likuma 29.2 panta (12) daļas redakcija paredz, ka par tā elektroenerģijas ražotāja saražoto elektroenerģiju, kurš izmanto Likuma 28., 28.1, 29. vai 30. pantā minētās tiesības, pārvades sistēmas operators izcelsmes apliecinājumu izsniedz publiskajam tirgotājam. Attiecīgi Likuma 29.2 panta (12) daļas redakcija precizēta, nodrošinot atbilstību likuma pārejas noteikumu 52. punktam. Likuma 29.2 panta (4) daļā tiek iekļauti aktīvie lietotāji un elektroenerģijas kopienas, tādējādi veicinot pašpatēriņu;
* Likuma 29.2 panta (12) daļas 2. punkts tiek papildināts, lai nodrošinātu precīzu interpretāciju attiecībā uz koģenerācijas stacijā saražoto elektroenerģijas apjomu, par kuru publiskais tirgotājs var saņemt izcelsmes apliecinājumu (augstas efektivitātes koģenerācijas režīmā saražotais apjoms);
* Likuma 29.2 panta (18) daļā tiek noteikts, kādā veidā tiek iegūti specifiski dati izcelsmes apliecinājuma izsniegšanai, proti, sistēmas operatoriem ir pienākums pārvades sistēmas operatoram sniegt informāciju par saražotās un sistēmas operatora tīklā nodotās elektroenerģijas daudzumu, kas saražota no atjaunojamiem energoresursiem, un Likuma 29.2 panta (9) daļas 5. punktā minēto informāciju, kas ir nepieciešama ražošanas iekārtas reģistrācijai (Likuma 29.2 panta (18) daļas 3. punkts). Vienlaikus Likuma pārejas noteikumi tiek papildināti ar jaunu 94. punktu, nosakot, ka attiecīgais sadales sistēmas operatoriem noteiktais pienākums ir piemērojams līdz brīdim, kad elektroenerģijas tirgotāji un sadales sistēmas operatori uzsāk datu platformas lietošanu, bet ne ilgāk kā līdz 2022.gada 31.decembrim (Likumprojekta 37.pants). Likuma 29.2 panta (18) daļā tiek paredzēts, ka atbalsta sniedzējs (termins tiek lietots saskaņā ar Komercdarbības atbalsta kontroles likuma 1. panta (2) daļas 1. punktu) pēc pārvades sistēmas operatora pieprasījuma sniedz Likuma 29.2 panta (9) daļas 4. punktā minēto informāciju (Likuma 29.2 panta (18) daļas 2. punkts). Savukārt Likuma 29.2 panta (18) daļas 1. punktā tiek noteikts, ka šā panta (1) daļā minēto saražotās un sistēmas operatora tīklā nodotās elektroenerģijas daudzumu, kas saražota augstas efektivitātes koģenerācijas procesā, kā arī (9) daļas 1. un 2. punktā un (10) daļā minēto informāciju sniedz elektroenerģijas ražotājs, kurš pieprasa izcelsmes apliecinājumu (Likuma 29.2 panta (18) daļas 1. punkts). Lai pārvades sistēmas operatoram tiktu nodrošināta pareiza un patiesa izcelsmes apliecinājumā norādāmā informācija, 29.2 panta (18) daļas 4. un 5. punktā tiek noteikts iesniegt atbilstošus apliecinājumus;
* Likuma 29.2 panta (14) daļa tiek tehniski precizēta un Likuma 29.2 panta (14) daļas 2. punkts tiek papildināts ar norādi, par kādu apjomu publiskais tirgotājs samazina šā likuma 28.1 panta (4) daļā minētās izmaksas (par to ieņēmumu daļu, kuru tas saņēmis, pārdodot izcelsmes apliecinājumu), lai nodrošinātu skaidru šīs normas interpretāciju.

Likumprojekta 35. pants paredz Likuma pārejas noteikumus papildināt ar jaunu 92. punktu, nosakot, ka izcelsmes apliecinājums, kurš izsniegts pirms 2020.gada 1.decembra, ir derīgs līdz brīdim, kas norādīts izcelsmes apliecinājumā, kā arī ar 93. punktu, paredzot, ka izcelsmes apliecinājumu par saražotās un sistēmas operatora tīklā nodotās elektroenerģijas daudzumu, kas saražots un nodots sistēmas operatora tīklā pirms 2020.gada 1.decembra, izsniedz Ekonomikas ministrija saskaņā ar Ministru kabineta 2017.gada 14.februāra noteikumiem Nr.86 “Elektroenerģijas izcelsmes apliecinājumu saņemšanas kārtība” (turpmāk – MK noteikumi Nr.86). Minētie nosacījumi nodrošina pāreju no līdzšinējā regulējuma (MK noteikumi Nr.86 zaudē spēku 2020.gada 1.decembrī) uz jauno regulējumu (Likuma 29.2 pants stājās spēkā 2020.gada 1.decembrī), tādējādi nodrošinot iespēju saņemt izcelsmes apliecinājumus neatkarīgi no laika perioda, par kuru tiek izsniegti un kurā tiek izsniegti.Papildus ir fiksēti nepieciešamie grozījumi Likuma 29.2 pantā, lai nodrošinātu atbilstību Direktīvas (ES) 2018/2001 ietvertajām prasībām (dalībvalstīm jāveic attiecīgo prasību transponēšana līdz 2021.gada 30.jūnijam). Līdz ar to likumprojekta 1. pants paredz:* izteikt Likuma 1. panta 19.1 punktā ietverto definīciju jaunā redakcijā, lai nodrošinātu Direktīvas (ES) 2018/2001 2. panta 13) punktam atbilstošu formulējumu.

Likumprojekta 22. pants paredz:* precizēt Likuma 29.2 panta (1) daļas 2. teikumu, lai nodrošinātu Direktīvas (ES) 2018/2001 19. panta 2. punkta pirmajai daļai atbilstošu formulējumu, proti, izcelsmes apliecinājumu izdod par apjomu – 1 MWh;
* pārvades sistēmas operators ir kompetentā iestāde, kas pārvalda izcelsmes apliecinājumu izsniegšanu, nodošanu citiem tirgus dalībniekiem un izlietošanu (Likuma 29.2 panta (3) daļa). Attiecīgi papildināta arī Likuma 29.2 panta (15) daļa, nosakot, pārvades sistēmas operators, lai kompensētu ar 29.2 pantā minēto funkciju izpildi saistītās izmaksas, par izcelsmes apliecinājuma izsniegšanu un šā 29.2 panta trešajā daļā minēto pienākumu izpildi pieprasa maksu, kuras aprēķināšanas kārtību tas izstrādā un publicē savā mājaslapā internetā.
* kā arī Likuma 29.2 panta (6) daļa tiek noteikta informācija, kuru pārvades sistēmas operators publicē savā mājaslapā internetā, proti, par citiem tirgus dalībniekiem nodotajiem vai izlietotajiem izcelsmes apliecinājumiem;
* lai nodrošinātu, ka izcelsmes apliecinājumu izsniedz atbilstoši Eiropas Enerģijas sertifikācijas izcelsmes apliecinājumu sistēmas prasībām par izcelsmes apliecinājumu izsniegšanu un izlietošanu (atbilstoši standartam LVS EN 16325+A1:2016 “Ar enerģijas izcelsmi saistītie apliecinājumi. Elektroenerģijas izcelsmes apliecinājums”), t.sk. elektroniskā formātā, Likuma 29.2 panta (4) daļā tiek noteikts, ka izcelsmes apliecinājumu var saņemt elektroenerģijas ražotājs, kurš ir reģistrējis elektroenerģijas ražošanas iekārtu pārvades sistēmas operatora uzturētajā izcelsmes apliecinājumu reģistrā un kurš elektroenerģijas ražošanai izmanto atjaunojamos energoresursus vai augstas efektivitātes koģenerāciju un kurš neizmanto šā likuma 28., 28.1, 29., 30. pantā vai pārejas noteikumu 52. punktā minētās tiesības, kā arī Likuma 29.2 panta (12) daļā tiek noteikts, ka pārvades sistēmas operators izcelsmes apliecinājumu izsniedz publiskajam tirgotājam par tā elektroenerģijas ražotāja saražoto un sistēmas operatora tīklā nodoto elektroenerģiju, kurš izmanto šā likuma 28., 28.1, 29., 30. pantā vai pārejas noteikumu 52. punktā minētās tiesības un kurš ir reģistrējis elektroenerģijas ražošanas iekārtu pārvades sistēmas operatora uzturētajā izcelsmes apliecinājumu reģistrā. Vienlaikus tiek papildināta arī Likuma 29.2 panta (1) daļa, nosakot, ka izcelsmes apliecinājumā var iekļaut saražoto un sistēmas operatora tīklā nodoto elektroenerģijas apjomu tikai par to periodu, kurā elektroenerģijas ražošanas iekārta ir reģistrēta pārvades sistēmas operatora uzturētajā izcelsmes apliecinājumu reģistrā;
* izteikt Likuma 29.2 panta (7) daļu jaunā redakcijā, lai nodrošinātu Direktīvas (ES) 2018/2001 19. panta 3. punktam atbilstošu formulējumu un precīzu interpretāciju attiecībā uz izcelsmes apliecinājuma derīguma termiņu;
* Likuma 29.2 panta (9) daļas 2. punkts tiek precizēts, paredzot izcelsmes apliecinājumā norādīt elektroenerģijas ražošanas iekārtas identifikācijas numuru, tādējādi nodrošinot Direktīvas (ES) 2018/2001 19. panta 7. punkta c) apakšpunktam atbilstošu formulējumu;
* Likuma 29.2 panta (9) daļas 4. punktā noteiktā prasība tiek precizēta, nosakot, ka izcelsmes apliecinājumā iekļauj norādi par to, vai attiecībā uz iekārtu ir piešķirts komercdarbības atbalsts investīcijām un vai par attiecīgo elektroenerģijas ražošanas iekārtā saražoto enerģijas vienību ir piešķirts jebkāds cits komercdarbības atbalsts no kādas komercdarbības atbalsta shēmas, tādējādi nodrošinot Direktīvas (ES) 2018/2001 19. panta 7. punkta d) apakšpunktam atbilstošu formulējumu;
* Direktīvas (ES) 2018/2001 19. panta 2.punkta trešā daļa nosaka, ka dalībvalstis nodrošina, ka tad, ja ražotājs saņem finansiālu atbalstu no atbalsta shēmas, attiecīgajā atbalsta shēmā pienācīgi ņem vērā izcelsmes apliecinājuma tirgus vērtību tam pašam produktam, savukārt saskaņā ar Direktīvas (ES) 2018/2001 19. panta 2. punkta piekto daļu, lai ņemtu vērā izcelsmes apliecinājuma tirgus vērtību, dalībvalstis var cita starpā nolemt izsniegt ražotājam izcelsmes apliecinājumu vai nekavējoties to atcelt. Līdz ar to Likuma 29.2 pants tiek papildināts ar (16) daļu, nosakot, ja attiecībā uz elektroenerģijas ražošanas iekārtu ir piešķirts komercdarbības atbalsts investīcijām vai par attiecīgo elektroenerģijas ražošanas iekārtā saražoto enerģijas vienību ir piešķirts jebkāds cits komercdarbības atbalsts no kādas komercdarbības atbalsta shēmas, pārvades sistēmas operators izsniedz izcelsmes apliecinājumu un nekavējoties atceļ to līdz plānotajam komercdarbības atbalsta sniegšanas beigu datumam (minēto nosacījumu nepiemēro Likuma 29.2 panta (12) daļā minētajā gadījumā, kas atbilst Direktīvas (ES) 2018/2001 19. panta 2. punkta ceturtās daļās c) apakšpunktam). Vienlaikus, lai ņemtu vērā izcelsmes apliecinājuma tirgus vērtību, lēmumu pieņemšanai par izcelsmes apliecinājumu izsniegšanu vai atcelšanu, nepieciešama informācija par komercdarbības atbalsta piešķiršanas brīdi un plānoto komercdarbības atbalsta sniegšanas beigu datumu, līdz ar to papildināts Likuma 29.2 panta (9) daļas 4. punkts;
* citu Eiropas Savienības dalībvalstu izsniegtie izcelsmes apliecinājumi Eiropas Enerģijas sertifikācijas izcelsmes apliecinājumu sistēmā var tikt atzīti vienīgi kā Direktīvas (ES) 2018/2001 1. punktā un 7. punkta pirmās daļas a) līdz f) apakšpunktā minēto elementu pierādījums (Likuma 29.2 panta (17) daļa).

**Neto uzskaites sistēma un neto norēķinu sistēma**Likuma 30.1 panta spēkā esošā redakcija paredz, ka Latvijā darbojas neto sistēma, kas pēc būtības ir neto uzskaites sistēma. To ir tiesības piemērot objektam, kurā mājsaimniecības lietotājs ražo elektroenerģiju patērēšanai paša vajadzībām, izmantojot mājsaimniecībā uzstādītas elektroenerģijas ražošanas iekārtas ar darba spriegumu, kas nepārsniedz 400 voltus, un kopējo darba strāvu, kas vienfāzes vai trīsfāžu pieslēgumā nepārsniedz 16 ampērus. Attiecīgi Latvijā neto sistēma pašlaik ir pieejama tikai mājsaimniecībām. Liegums juridiskajām personām piedalīties neto sistēmā, kā arī jaudas ierobežojums objektā uzstādītajām elektroenerģijas ražošanas iekārtām neļauj uzņēmumiem izmantot sistēmas ekonomiskās priekšrocības, kā arī liek nepamatotus šķēršļus sistēmas tālākai attīstībai. Vienlaikus esošā neto sistēma pieļauj uzskaiti tikai elektroenerģijas vienībās, bet ne ņemot vērā elektroenerģijas tirgus vērtību.Līdz ar to Ekonomikas ministrija ierosina papildināt esošo regulējumu ar neto norēķinu sistēmu un padarīt to pieejamu arī no atjaunojamo energoresursiem saražotas elektroenerģijas pašpatērētājiem, kas ir juridiskas personas. Ņemot vērā, ka līdz šim regulējumā ir izmantots termins “neto norēķinu sistēma”, kas pēc būtības ir neto uzskaites sistēma, bet ar likumprojektu tiek piedāvāts arī ieviest neto norēķinu sistēmu pēc būtības, likumprojektā tiek precizēta šo terminu izmantošana. Vienlaikus tiek paredzēts svītrot pastāvošos jaudas nosacījumus esošajā neto uzskaites sistēmā, ko var izmantot mājsaimniecības lietotāji. Tāpat tiek piedāvāts ieviest iespēju, ka viena lietotāja objektā saražoto elektroenerģiju neto sistēmu ietvaros var izmantot citos lietotāju objektos. Tāpat regulējumā nepieciešams integrēt tās definīcijas, kas tiek pārņemtas no Direktīva (ES) 2018/2001. Kopš neto sistēmas darbības sākuma ir relatīvi lielā mērā pieaudzis neto sistēmas objektu skaits, uzkrāta informācija un lielāka pieredze gan lietotājiem, gan sadales sistēmas operatoram, attiecīgi secināts, ka neto uzskaites sistēmas lietotājiem labvēlīgāks elektroenerģijas norēķinu periods būtu to sākot par mēnesi ātrāk – 1.martā. Spēkā esošie neto sistēmas nosacījumi piedāvā salīdzinoši maz priekšrocību tās dalībniekiem salīdzinājumā ar elektroenerģijas galalietotājiem, kas elektroenerģiju paši neražo. Ņemot vērā ieguldījumus, kas pašpatērētājiem jāveic elektroenerģijas ražošanas iekārtu iegādei un uzstādīšanai un salīdzinoši ilgo investīciju atmaksāšanas termiņu, elastīgāki saražotās elektroenerģijas pašpatēriņa noteikumi veicinās elektroenerģijas lietotāju interesi kļūt par pašpatērētājiem. Lietotāju loka paplašināšana veicinās sistēmas izmantošanu, palīdzēs juridiskajām personām optimizēt elektroenerģijas patēriņa izmaksas, tādejādi stiprinot to konkurētspēju, kā arī ļaus valstij efektīvāk izmantot elektroenerģijas ražošanas iekārtu, īpaši mikroģenerācijas, potenciālu atjaunojamo energoresursu mērķu sasniegšanā.Ņemot vērā iepriekš minēto, likumprojekta 23. pants paredz izteikt Likuma 30.1 pantu jaunā redakcijā.**Elektroenerģijas ražošanas jaudu atļaujas.**Likumprojekta 22.panta pirmā daļa tiek grozīta, norādot, ka Ekonomikas ministrijas atļauja elektroenerģijas ražošanas iekārtu ieviešanai vai jaudu palielināšanai nepieciešama tikai tad, ja elektroenerģijas ražošanas jauda pārsniedz 50,0 kilovatus, iepriekš noteiktā 11,1 kilovata vietā. Grozījums ir nepieciešams, jo vidusmēra mājsaimniecības pašpatēriņam izvēlas uzstādīt elektrostaciju ar jaudu vidēji līdz 50 kilovatiem, par ko liecina 2020. gadā Ekonomikas ministrijas izsniegtās atļaujas, kā arī ir nepieciešams samazināt esošo administratīvo slogu jaunu jaudu ieviešanai, lai veicinātu atjaunīgās enerģijas izmantošanu. Savukārt, ar grozījumiem likumprojekta 22.panta trešajā un ceturtajā daļā tiek noteikts, ka gan sadales, gan pārvades sistēmas operatoriem ir regulāri jāsniedz informācija Ekonomikas ministrijai par savā licences darbības zonā ierīkotajiem pieslēgumiem, lai tā spētu operatīvi novērst jaudu nepamatotu rezervāciju un spētu sabiedrībai sniegt apkopotu informāciju par atjaunīgās enerģijas ražošanas attīstību valstī. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Sabiedrisko pakalpojumu regulēšanas komisija, akciju sabiedrība “Augstsprieguma tīkls”, akciju sabiedrība **“**Enerģijas publiskais tirgotājs” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs elektroenerģijas sadales un pārvades sistēmas operatorus, elektroenerģijas ražotājus (tostarp tos, kas ražo pašpatēriņam), elektroenerģijas tirgotājus, agregatorus, likumprojekta izpildes uzraudzības iestādes.Attiecībā uz neto sistēmas grozījumiem mērķgrupas ir neto sistēmas lietotāji, sadales sistēmas operators, elektroenerģijas tirgotājs.Attiecībā uz grozījumiem par izcelsmes apliecinājumiem mērķgrupas ir BVKB, akciju sabiedrība “Augstsprieguma tīkls”, akciju sabiedrība **“**Enerģijas publiskais tirgotājs”, elektroenerģijas sistēmas operatori, elektroenerģijas ražotāji, tirgus dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Paredzamā ietekme uz administratīvo slogu.Ir paredzams, ka administratīvais slogs palielināsies likumprojektā minētajām iestādēm – Ekonomikas ministrijai attiecībā uz likumprojektā noteiktās rīcībpolitikas izstrādi un rīcībpolitikas īstenošanai noteikto pasākumu noteikšanu un īstenošanu, kā arī tiesību aktu izstrādi; elektroenerģijas sadales sistēmas operatoram attiecībā uz elektroenerģijas cenu salīdzināšanas rīka izveidi un uzturēšanu; Sabiedrisko pakalpojumu regulēšanas komisijai saistībā ar kompetentās iestādes funkciju pildīšanu salīdzināšanas rīka uzraudzībai; elektroenerģijas pārvades sistēmas operatoram saistībā ar pārrobežu pārvades tarifa ieviešanu.Paredzamā ietekme uz tautsaimniecību un uzņēmējdarbībuAktīvā lietotāja un elektroenerģijas kopīgošanas jēdzienu un nosacījumu ieviešana veicinās elektroenerģijas ražotāju, kas ražo pašpatēriņam, veidošanos un kopumā paredzams, ka atstās pozitīvu ietekmi uz tautsaimniecību.Likumprojektā ietvertās normas attiecībā uz izcelsmes apliecinājumu izsniegšanas procesa pilnveidošanu pozitīvi ietekmēs visus elektroenerģijas tirgus dalībniekus:* elektroenerģijas ražotāji varēs pārdot izcelsmes apliecinājumus likvīdā starptautiskā Eiropas tirgū;
* elektroenerģijas tirgotāji varēs iegādāties izcelsmes apliecinājumus starptautiskajā tirgū, paplašināt piedāvājamo produktu klāstu, realizēt klientu vēlmes patērēt “zaļo” elektroenerģiju;
* elektroenerģijas patērētājiem tiks nodrošināta precīza, droša, patiesa informācija par patērētas elektroenerģijas izcelsmi;
* regulējošās iestādes varēs efektīvi kontrolēt un auditēt tirgus dalībnieku publicēto informāciju par elektroenerģijas izcelsmi;
* elektroniskā sistēma nodrošinās nozīmīgu administrēšanas izmaksu ekonomiju gan tirgus dalībniekiem, gan valsts iestādēm.

Tāpat dalība šajā izcelsmes apliecinājumu tirgū sniedz iespēju mazināt obligātā iepirkuma komponentes, jo daļu subsidētās elektroenerģijas izmaksu var segt pārdodot saražotās elektroenerģijas izcelsmes apliecinājumus. Tādējādi projektā ietvertās normas ļaus nākotnē mazināt sabiedrības izdevumus.Neto sistēmas galvenais uzdevums ir no atjaunojamiem energoresursiem iegūtas elektroenerģijas pašpatēriņa veicināšana, kas sekojoši var stiprināt sabiedrības ekonomisko neatkarību, no atjaunojamiem energoresursiem iegūtas enerģijas lietderības atzīšanu vietējā mērogā un papildu devumu atjaunojamo energoresursu un klimata mērķu sasniegšanā. Latvijā ir vērojama zema pašpatērētāju un attiecīgi neto sistēmas dalībnieku skaita palielināšanās intensitāte, kas skaidrojams ar ierobežotajām pašpatērētāju un neto sistēmas dalībnieku priekšrocībām salīdzinājumā ar elektroenerģijas galalietotājiem, kas elektroenerģiju paši neražo. Ņemot vērā minēto, likumprojektā ietvertais tiesiskais regulējums, kas paredz iespēju neto sistēmu izmantot arī juridiskām personām, kā arī attālinātā pašpatēriņa izmantošanu neto sistēmas dalībniekiem un jaudas ierobežojuma atcelšanu objektā uzstādītajām elektroenerģijas ražošanas iekārtām, veicinās elektroenerģijas pašpatēriņu un neto sistēmas dalībnieku skaita palielināšanās intensitāti. Tādējādi tiesiskajam regulējumam prognozējama pozitīva ietekme uz tautsaimniecību. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | -/+? |  0 | -/+? | -/+? |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | -/+? |  0 | -/+? | -/+? |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | -/+? |  0 | -/+? | -/+? |
| 2.1. valsts pamatbudžets | 0 | 0 | 0 | -/+? |  0 | -/+? | -/+? |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 |  0 |  0 | -/+? |  0 | -/+? | -/+? |
| 3.1. valsts pamatbudžets | 0 |  0 |  0 | -/+? |  0 | -/+? | -/+? |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Grozījumi Enerģētikas likumā” (VSS-307, Valsts sekretāru sanāksmes 2021.gada 1.aprīļa sēdes protokols Nr. 13, §3), kurā ir iekļauts saistītais regulējums par energokopienām.Ministru kabineta 2014.gada 21.janvāra noteikumi Nr.50 "Elektroenerģijas tirdzniecības un lietošanas noteikumi", kuros tiks ietvertas Likumprojektā 18.pantā iekļautā likuma 20.1 panta 4.daļas un likumprojekta 34.pantā iekļautā likuma 49.panta 6.daļas minētās kārtības. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2019/944Direktīva (ES) 2018/2001 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2019/944Direktīva (ES) 2018/2001 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2019/944 2.panta 6.punkts | Likumprojekta 18.pantā izteiktais likuma 20.1.panta pirmā daļa s | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 8.punkts | Likumprojekta 1.pantā izteiktais likuma 1.panta otrās daļas 35.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 9.punkts | Likumprojekta 1.pantā izteiktais likuma 1.panta otrās daļas 44. punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 10.punkts | Likumprojekta 1.pantā izteiktais likuma 1.panta otrās daļas 18.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 11.punkts | Likumprojekta 1.pantā izteiktais likuma 1.panta otrās daļas 42.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 18.punkts | Likumprojekta 1.pantā izteiktais likuma 1.panta otrās daļas 34.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 19.punkts | Likumprojekta 1.pantā izteiktais likuma 1.panta otrās daļas 49.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 20.punkts | Likumprojekta 1.pantā izteiktais likuma 1.panta otrās daļas 23.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 25.punkts | Likumprojekta 1.pantā izteiktais likuma 1.panta otrās daļas 50.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 32.punkts | Likumprojekta 1.pantā izteiktais likuma 1.panta otrās daļas 47.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 47.punkts | Likumprojekta 1.pantā izteiktais likuma 1.panta otrās daļas 40.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 48.punkts | Likumprojekta 1.pantā izteiktais likuma 1.panta otrās daļas 22.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 49.punkts | Likumprojekta 1.pantā izteiktais likuma 1.panta otrās daļas 37.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 51.punkts | Likumprojekta 1.pantā izteiktais likuma 1.panta otrās daļas 52.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 59.punkts | Likumprojekta 1.pantā izteiktais likuma 1.panta otrās daļas 45.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2.panta 60.punkts | Likumprojekta 1.pantā izteiktais likuma 1.panta otrās daļas 46.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 14.panta 1., 2., 3., 5, 6.punkts  | Likumprojekta 18.pantā izteiktais likuma 20.1 pants | Likumprojekts pārņem daļēji. Pilnībā tiks pārņemts ar grozījumiem Ministru kabineta 2014.gada 21.janvāra noteikumos Nr.50 “Elektroenerģijas tirdzniecības un lietošanas noteikumi”. | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 15.pants | Likumprojekta 35.pantā izteiktais likuma 48.pants, 49.panta pirmā un trešā daļa | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 16.pants  | Likumprojekta 35.pantā izteiktais likuma 49.pants, 50.panta 1.,2.,4., 5.daļa un 51.pants | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 36.pants | Likumprojekta 19.pantā izteiktais likuma 20.2 pants | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 40.panta ceturtais punkts | Likumprojekta 12.pantā izteiktais likuma 14.pants, 26.pantā izteiktais likuma 36.pants, 27.pantā izteiktais likuma 37.pants, Likuma 14.pants | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 54.pants  | Likumprojekta 15.pantā izteiktais likuma 16.3 pants | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 2.panta 14.daļa  | Likumprojekta 1.pantā izteiktais likuma 1.panta otrās daļas 51.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 2.panta 17.daļa | Likumprojekta 1.pantā izteiktais likuma 1.panta otrās daļas 38.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 2.panta 18.daļa | Likumprojekta 1.pantā izteiktais likuma 1.panta otrās daļas 42.punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 21.pants | Likumprojekta 35.pantā izteiktais likuma 48.pants un 50.pants | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 2. panta 12) punkts | Likuma 1. panta 181) punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 2. panta 13) punkts | Likuma 1. panta 191) punkts;Likumprojekta 1. pantā izteiktais Likuma 1. panta 191) punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 16. panta 3) punkts | Likumprojekta 31. pantsLikuma 48. pants  | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 1. punkts | Likuma 29.2 panta (1) un (2) daļa;Likumprojekta 23. pantā izteiktā Likuma 29.2 panta (1) un (2) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta pirmā daļa | Likuma 29.2 panta (1) daļa;Likumprojekta 23. pantā izteiktā Likuma 29.2 panta (1) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta otrā daļa | Likuma 29.2 panta (1) daļa;Likumprojekta 23. pantā izteiktā Likuma 29.2 panta (1) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta trešā daļa | Likumprojekta 23. pantā izteiktā Likuma 29.2 panta (16) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta ceturtās daļas a) apakšpunkts | Nav attiecināms | Nav attiecināms | Nav attiecināms |
| Direktīvas (ES) 2018/2001 19. panta 2. punkta ceturtās daļas b) apakšpunkts | Likumprojekta 23. pantā izteiktā Likuma 29.2 panta (16) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta ceturtās daļas c) apakšpunkts | Likuma 29.2 panta (10), (11) un (12) daļa;Likumprojekta 23. pantā izteiktā Likuma 29.2 panta (12), (13) un (14) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta piektā daļa | Likumprojekta 23. pantā izteiktā Likuma 29.2 panta (16) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 2. punkta sestā daļa | Vispārīga prasība | Nav attiecināms | Nav attiecināms |
| Direktīvas (ES) 2018/2001 19. panta 3. punkts | Likuma 1. panta 191) punkts;Likumprojekta 1. pantā izteiktais Likuma 1. panta 191) punkts;Likuma 29.2 panta (5) daļa;Likumprojekta 23. pantā izteiktā Likuma 29.2 panta (7) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 4. punkts | Likuma 29.2 panta (5) daļa;Likumprojekta 23. pantā izteiktā Likuma 29.2 panta (7) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 5. punkts | Likumprojekta 23. pantā izteiktā Likuma 29.2 panta (3) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 6. punkts | Likuma 29.2 panta (2) daļa;Likumprojekta 23. pantā izteiktā Likuma 29.2 panta (2) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmā daļa | Likuma 29.2 panta (7) un (8) daļa;Likumprojekta 23. pantā izteiktā Likuma 29.2 panta (9) un (10) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmās daļas a) apakšpunkts | Likuma 29.2 panta (7) daļas 1. punkts;Likumprojekta 23. pantā izteiktais Likuma 29.2 panta (9) daļas 1. punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmās daļas b) apakšpunkts | Likuma 29.2 panta (1), (7) un (8) daļa;Likumprojekta 23. pantā izteiktā Likuma 29.2 panta (1), (9) un (10) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmās daļas c) apakšpunkts | Likuma 29.2 panta (7) daļas 2. punkts;Likumprojekta 23. pantā izteiktais Likuma 29.2 panta (9) daļas 2. punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmās daļas d) apakšpunkts | Likuma 29.2 panta (7) daļas 4. punkts;Likumprojekta 23. pantā izteiktais Likuma 29.2 panta (9) daļas 4. punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmās daļas e) apakšpunkts | Likuma 29.2 panta (7) daļas 5. punkts;Likumprojekta 23. pantā izteiktais Likuma 29.2 panta (9) daļas 5. punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta pirmās daļas f) apakšpunkts | Likuma 29.2 panta (7) daļas 3. punkts;Likumprojekta 23. pantā izteiktais Likuma 29.2 panta (9) daļas 3. punkts | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 7. punkta otrā daļa | Nav attiecināms | Nav attiecināms | Nav attiecināms |
| Direktīvas (ES) 2018/2001 19. panta 8. punkta pirmā daļa | Likuma 32. panta (4) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 8. punkta pirmās daļas a) apakšpunkts | Likuma 32. panta (4) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 8. punkta pirmās daļas b) apakšpunkts | Likuma 32. panta (4) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 8. punkta otrā daļa | Likuma 32. panta (4) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 9. punkts | Likumprojekta 23. pantā izteiktā Likuma 29.2 panta (17) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 10. punkts | Saistošs Eiropas Komisijai | Nav attiecināms | Nav attiecināms |
| Direktīvas (ES) 2018/2001 19. panta 11. punkts | Nav attiecināms | Nav attiecināms | Nav attiecināms |
| Direktīvas (ES) 2018/2001 19. panta 12. punkts | Likuma 32. panta (4) daļa | Likumprojekts pārņem pilnībā |  Projekts nesatur stingrākas prasības nekā attiecīgais ES tiesību akts. |
| Direktīvas (ES) 2018/2001 19. panta 13. punkts | Saistošs Eiropas Komisijai | Nav attiecināms | Nav attiecināms |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Saskaņā ar Direktīvas 2019/944 16.panta 4.daļu, dalībvalstis var izlemt piešķirt iedzīvotāju energokopienām tiesības pārvaldīt sadales tīklus to darbības jomā. Šāda norma likumprojektā nav paredzēta, jo saskaņā ar Ekonomikas ministrijas vērtējumu, šāds risinājums varētu radīt riskus elektroenerģijas sadales sistēmas drošai un kvalitatīvai darbībai. Ja no energokopienu puses būs priekšlikumi par šādas normas nepieciešamību, Ekonomikas ministrija sadarbībā ar sadales sistēmas operatoru atkārtoti izvērtēs šī nosacījuma iekļaušanu likumā. Direktīvas 2019/944 16.panta 2.punkta a) daļa un Direktīvas (ES) 2018/2001 22. panta 6. punkts paredz, ka dalībvalstis var paredzēt, ka energokopienas ir atvērtas pārrobežu darbībai. Šāda norma likumprojektā nav paredzēta, jo saskaņā ar Ekonomikas ministrijas vērtējumu pēc šādas pieejas tuvākajā laikā nebūs pieprasījums, tāpēc šādas normas pārņemšana tikai sarežģītu administratīvās procedūras. Ja no energokopienu puses būs priekšlikumi par šādas normas nepieciešamību, Ekonomikas ministrija atkārtoti izvērtēs šī nosacījuma iekļaušanu likumā.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pilnībā ES tiesību aktu normas tiks pārņemtas, sagatavojot Likumprojektam pakārtotos normatīvos aktus. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība likumprojekta izstrādē tika nodrošināta saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1, 13. un 14. punktu.  |
| 2. | Sabiedrības līdzdalība projekta izstrādē |  Likumprojekts tika publicēts Ekonomikas ministrijas un Valsts kancelejas mājas lapās, sabiedriskā apspriešana norisinājās no 2021.gada 18.marta līdz 2.aprīlim. |
| 3. | Sabiedrības līdzdalības rezultāti | Sabiedriskās apspriešanas ietvaros viedokli asniedza AS "Augstsprieguma tīkls", AS "Sadales tīkls", SIA "Enefit", SIA "Ignitis Latvija", AS "Latvenergo", Latvijas situmuzņēmumu asociācija, Latvijas Brīvā elektroenerģijas tirgus asociācija, Saules enerģijas asociācija, privātpersonas Kaspars Timermanis un Jānis Bethers. Sabiedrības viedokļi tika izvērtēti, likumprojekta redakcija precizēta. Tika organizētas vairākas sanāksmes ar priekšlikumu iesniedzējiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Sabiedrisko pakalpojumu regulēšanas komisija, akciju sabiedrība “Augstsprieguma tīkls”, akciju sabiedrība “Sadales tīkls”, BVKB, akciju sabiedrība **“**Enerģijas publiskais tirgotājs” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi paplašinās funkcijas, ko veic Sabiedrisko pakalpojumu regulēšanas komisija (elektroenerģijas cenu salīdzināšanas rīku uzraudzība).Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Likumprojekta izpildē iesaistītās institūcijas likumprojektā iekļautos pasākumus nodrošinās esošo piešķirto valsts budžeta līdzekļu ietvaros, cilvēkresursus nav plānots palielināt vai samazināt. |
| 3. | Cita informācija | Nav. |

Ekonomikas ministra pienākumu izpildītājs,

Zemkopības ministrs K.Gerhards

Rozentāle 67013046

liga.rozentale@em.gov.lv

Dreijalte 67013273

liga.dreijalte@em.gov.lv